שיחה:רוח חדשה

message: הערך צריך לדון בעיקר בארגון ולא בבעיה שהוא הוקם בשבילה. הערך במצבו הנוכחי אינו מדבר על הארגון אלא על ירושלים. זה כמו לתת כותרת "מגמה ירוקה", לכתוב שזה ארגון סטודנטים למען שמירת טבע ולהמשיך ולכתוב רק על הטבע ולא על "מגמה ירוקה". יתכן שהארגון שווה דיון. חבל רק שהערך לא דן בו.Eddau - שיחה 05:25, 4 ביולי 2008 (IDT)

message: בהמשך לשיחה עם Lostam נתבקשתי לפתוח כאן שיחה אודות חשיבות הוספת ערך על עמותת 'רוח חדשה' לוויקיפדיה.
להלן נימוקיי, מקווה שתמצאו אותם משכנעים
1. חשיבות היסטורית – עמותת 'רוח חדשה' היא העמותה הירושלמית הראשונה שנוסדה על מנת להתמודד עם ההגירה השלילית של צעירי העיר. בהתחלה העמותה הייתה ארגון התנדבותי של סטודנטים ירושלמים אבל עם הזמן היא התמקצעה והחלה להעסיק גם עובדים בתשלום.
האינתיפאדה השניה והתחרדות העיר הפכו את ההגירה השלילית של צעיריה החילוניים של ירושלים לקיצונית ואף מסוכנת לעיר. 'רוח חדשה' התחילה את גל התחייה התרבותית בבירה ואת ניצני השינוי החברתי ניתן כבר לראות בעיר ולו בזכות הפריחה התרבותית והחברתית המחודשת בעיר. מדובר בתקופה מאוד מעניינת ומשמעותית בירושלים שחשוב שתתועד למען הדורות הבאים.
הרבה גופים מוכרים יותר או פחות צמחו בעקבות 'רוח חדשה' בעיר ונושאים אג'נדה דומה. החזון של חיזוק ירושלים באמצעות אוכלוסיה צעירה חזקה הפך לשגור בפי מוסדות וארגונים- עירוניים, כלכליים והתנדבותיים. למרות שהעמותה איננה גוף פוליטי במהותו הרבה ממייסדיה משמשים עתה כדמויות מפתח בעירייה. ראש העיר, ניר ברקת הוא מייסד העמותה (חשוב לציין שהוא פרש מהעמותה כאשר נבחר לראשות העיר) ויחד עימו נמנים מהלי תחום הדיור בר השגה בעירייה, מנהלים לאגף ותכנון אסטרטגי, מחזיק תיק הצעירים ורבים נוספים – כולם נמנים בין מייסדי העמותה למעשה 'רוח חדשה' ידועה בעיר כחממה לפיתוח חברתי, תרבותי, כלכלי בעיר ירושלים ועוזרת ולפעמים אף מעצבת תהליכים בעיר.
2. פעילות - עמותת רוח חדשה הינה עמותה משמעותית בנוף הירושלמי ובפעילויות שלה לוקחים חלק אלפי צעירים מדי שנה.
א. תעסוקה - מדי שנה מעל 500 סטודנטים לוקחים חלק בפרוייקט המתמחים של העמותה, ומשיגים באמצעותה התמחויות במקומות הבולטים ביותר בירושלים, הן במגזר העסקי (כולל כנסת ישראל, משרד ראש הממשלה, משרד ראש העיר ועוד) והן במגזר הפרטי.
ב. דיור - עוד לפני המאבק על יוקר המחייה העמותה החלה תהליך של הקמת קבוצות רכישה בירושלים למען קניית דירות לצעירים בעיר. כיום העמותה אחראית ישירות לדירות של 80 זוגות צעירים. העמותה עוסקת בשלוש השנים האחרונות בתחום הדיור במטרה ליצור פתרונות לרכישה ולהשכרה של דירות בירושלים.
ג. קהילות – עמותת 'רוח חדשה' מסייעת לצעירים ירושלמים להתאגד לכדי קהילות באמצעות הנחייה, אספקת תנאים כלכליים ופיזיים, ולמעשה בניית צורת חיים אלטרנטיבית בעיר. כיום יש כ-15 קהילות כאשר כל אחת מהן מונה בין 10-30 אנשים. הקהילות מקיימות אורך חיים משותף הבא לידי ביטוי בלימוד, מפגשים חברתיים והקמת פרויקטים חברתיים בשכונות (מרכז לימוד, פרויקט תעסוקה לנוער בסיכון, מכינה קדם צבאית). תופעת הקהילות משנה את פניהן של שכונות שלמות בירושלים כפי שניתן לראות בקרית יובל. אי לכך, הגדירה העירייה כיעד הקמת 50 קהילות בירושלים בשנים הקרובות.
3. נוכחות בשטח – כיום מנויים לניוזלטר של העמותה כ-16,000 ירושלמים. לאירועי התרבות שהעמותה מארגנת מגיעים כ-10,000 אנשים מדי שנה.
4. כח פוליטי – העמותה משתפת פעולה גם עם משרדי ממשלה, משרד ראש הממשלה ואחד מתורמיה ומקימיה הראשונים היה ניר ברקת, ראש עיריית ירושלים כיום. העמותה מעורבת במאבקים חברתיים הקשורים בצביון העיר וכן במאבקים כלליים כמו המאבק לצדק חברתי בקיץ 2011, אשר הייתה ממוביליו במטה הירושלמי. יחד עם זאת רוח חדשה אינה ארגון פוליטי וברגע שמר ברקת נבחר לראשות העירייה הוא הפסיק את תפקידו בעמותה
5. תקדימים – עמותה מאוד דומה לרוח חדשה שפועלת בבאר שבע כבר זכתה לערך בוויקיפדיה היא עמותת איילים  ארגון דומה לרוח חדשה שפועל בירושים וזכה ערך היא התעוררות בירושלים. לאור תקדימים אלה, והסיבות שפירטתי לדעתי מגיעה שיהיה גם לרוח חדשה מקום בוויקיפדיה. דעתכם ? 
replies: text: מסכים. אין סטודנט ירושלמי שלא שמע על התנועה. היא השפיעה ומשפיעה רבות על החיים בבירה. טוסברהינדי (שיחה) 15:38, 3 בנובמבר 2011 (IST)
replies: text: :עיינתי בערך בארגז החול. המדובר בעמותה קטנה (20 פעילים) המתמקדת בנושא שולי באופן יחסי. יחד עם זאת, אכן קיימים אצלנו ערכים על עמותות בסדר גודל דומה. חשיבות העמותה גבולית מאוד ואני לא בטוח שאתמוך בקיומו של הערך בהצבעת מחיקה, אם תיהיה.

text: :יחד עם זאת, בהתחשב בכך שהעותה קיימת משנת 2003 ובהתחשב בכך שמולאו כל התנאים המוקדמים, כולל כתיבת טיוטא בארגז החול ופניה לקבלת חוות דעת נוספת, אני חושב שיש מקום לשקול מחדש ולאפשר את כינון הערך. כמו כן, יש לערוך את הערך על פי המקובל במחזותונו מבחינת כללי הנייטרליות. גילגמש • שיחה 16:30, 5 בנובמבר 2011 (IST)
thread_title:  הייתי רוצה לכתוב את הערך על 'רוח חדשה'  

message: הערך נמחק בעבר לאחר שחשיבותו לא הובהרה. לאחרונה משתמש:MonkeyBoy ביקש להעלותו מחדש, טיוטה נכתבה בארגז החול שלו והוא הקדים לכך, כנדרש, דיון בדף השיחה ופנייה לוויקיפדים להביע דעתם דרך לוח המודעות. לאור עמדתם של טוסברהינדי וגילגמש בדף השיחה של הערך, מצאתי לנכון לשחזר את הערך ולהניח עליו שוב תבנית חשיבות, בתקווה שהפעם יימצאו הוויקיפדים שישתתפו בדיון החשיבות ויביעו דעתם. כשלעצמי, חשיבותה האנציקלופדית של העמותה נראית לי גבולית מאוד. לא בטוח שאצביע בעד השארת הערך בהצבעת מחיקה. Lostam - שיחה 23:27, 5 בנובמבר 2011 (IST)
replies: text: לא רואה בעיה בחשיבות, אבל נראה לי קצת אירוני שהסבר החשיבות בדף השיחה נראה טוב ומלא יותר מהערך עצמו... Trilliane - שיחה 00:01, 6 בנובמבר 2011 (IST)
replies: text: :מסכים עם האירוניה. תופעה נפוצה בערכים שהונחה עליהם התבנית. לדעתי הערך בעל חשיבות, מדובר בעמותה ותיקה וחשובה העוסקת בנושא בוער וזכתה אף להישגים לא מבוטלים כגון בשנת 2010 זכתה קבוצת רוכשים צעירים בהובלתה של רוח חדשה במכרז מנהל מקרקעי ישראל לבניית 80 דירות בדרום מערב העיר (מן הערך [ומהמציאות, תודה לאל]). Ranbar - שיחה 00:52, 6 בנובמבר 2011 (IST)
replies: text: ::מה היה חלקה של העמותה בדבר הזה? גילגמש • שיחה 09:05, 6 בנובמבר 2011 (IST)
שלום לכולם, קודם כל תודה על הדיון הרציני בערך. 
כמה נקודות - 
1. ייתכן ותוכן הערך על העמותה לוקה בחסר. במקרה הזה כמובן שאשפר אותו. קודם הבה ונחליט אם ראוי להיות ערך כזה ואחר כך נדון באיכות שלו
2. לגבי הדירות - העמותה (יחד עם תנועת התעוררות) הובילה את כל התהליך, יזמה את קבוצת הרכישה, טיפלה בכל הבירוקרטיה, הגישה את המכרז ומלווה את התהליך גם עכשיו (התחילו בעבודות לפני בערך חודש-חודשיים).
הם ממש עשו ימי הרשמה והפיצו פליירים בתיבות דואר וכו'. 
זה לחלוטין פרויקט של העמותה מאפס ולא איזה משהו שחצי עשינו ולקחנו עליו קרדיט. זה לא היה קורה בלעדינו. 
עדויות אפשר למצוא בדה מארקר 
 
3.  אמנם בעמותה עובדים כעשרים אנשים אבל אני בטוח שתסכימו שזה לא הכמות אלא האימפקט שלהם (קבוצת כדורגל ישראלית ממוצעת - כולל הרופא ומאמן הכושר - לא מונה יותר מ40 אנשים, את מועצת יש"ע מרכיבים 25 אנשים, על 8 מיליון תושבי מדינת ישראל משפיעים 120 חברי כנסת) 
כמו שפירטתי בערך דברים שרוח חדשה עושה משפיעה ישירות על אלפי ירושלמים - בין אם זה פרוייקט המתמחים שהעמותה הקימה לבד יש מאין, האירועים התרבותיים שהיא עושה (ולאחרונה החלה לעשות גם בשבת דבר שהוא לגמרי לא מובן מאליו בעיר) מושכים מאות ולפעמים אלפי צעירים, מאבקים פוליטיים על אופיה של העיר ועוד כפי שפירטתי למעלה. 
מדובר בעמותה משמעותית, ואעיז ואומר גם חשובה (אם כי אני כמובן משוחד) בנוף הירושלמי

text: בהחלט קיימת חשיבות, ובודאי יותר משל ערכים אחרים שזוכים להשאר כאן כמו קבוצות כדורגל עלומות מהליגה הרוסית השניה.--כ.אלון - שיחה 20:25, 6 בנובמבר 2011 (IST)
עכשיו גם שמתי לב שזה לא הערך שכתבתי אלא ערך שניסו להעלות לפני שנה

text: לגבי הערך - אפשר להחליף בין התוכן שכתבת לתוכן הנוכחי. לגבי חשיבות הערך - אני תומך בחשיבות הערך לאור האמור, לפחות לפי דרישות המחיקה המהירה. יתכן שאבציע בעד מחיקתו בהצבעת מחיקה, אם תיהיה. גילגמש • שיחה 20:28, 6 בנובמבר 2011 (IST)
replies: text: :מונקי בוי, מה שאתה כותב זה מוזר. אני העברתי לכאן את התוכן של הערך שהופיע בארגז החול שלך, בקישור משתמש:MonkeyBoy/רוח חדשה, אליו אתה עצמך הפנית אותי כשפנית אליי בדף השיחה. אז אני לא יודע על איזה ערך שכתבת אתה מדבר ואשמח לקבל הפניה. Lostam - שיחה 21:04, 6 בנובמבר 2011 (IST)
לוסט אייאמ, אתה צודק. התבלבלתי.אני מצטער. 
בכל אופו כאמור הדיון הוא בחשיבות הערך ולא בטיבו. 
דיון על טיב הערך יש לעשות אם וכאשר תובהר החשיבות.
היות ואף אחד לא הביע התנגדות חריפה מדי, מה הצעד הבא? האם נמתין לעוד תגובות? 
עולמה המופלא של הוויקיפדיה חדש לי

text: למנקי בוי - נהוג לשפר את הערך גם (ואפילו בעיקר) במהלך דיון החשיבות. ככל שהערך יהיה טוב יותר, כך יהיה קל יותר להבין ממנו את חשיבותו. מכאן ואילך - דיון החשיבות מסתיים כעבור שבוע. אם ויקיפד אחד לפחות בעל זכות הצבעה תמך בצורה מנומקת בקיומו של הערך, התבנית מוסרת. אם אין כזה - הערך נמחק. במקרה הנוכחי, כבר יש תומכי חשיבות בדף השיחה. גם אני מצטרף אליהם, ומאמץ את נימוקיהם. אחרי סיום הדיון, עדיין קיימת האפשרות שויקיפד בעל זכות הצבעה, שמתנגד לקיומו של הערך, יעמיד אותו להצבעת מחיקה.--א 158 - שיחה 19:44, 7 בנובמבר 2011 (IST)
קיבלתי, תודה. 
אשאף לשפר ככל האפשר את הערך

text: מדובר בתנועה בולטת ומשפיעה בירושלים, עם פעילות משמעותית בשנים האחרונות בתחום התרבות, הצעירים והסטודנטים בעיר- בין היתר בזכות תמיכת ניר ברקת בה. Hmbr (חנן) - דבר/י איתי 01:01, 8 בנובמבר 2011 (IST)

text: טוב, עבר שבוע ואף אחד לא הביע יותר מדי התנגדות. מה עכשיו?
replies: text: :גם אני חושב שהעמותה מוכרת יחסית. אם אפשר אנא ציין יותר במדויק את חלקו ניר ברקת. אם איני טועה הוא לא רק השתתף בהקמתה, אלא עמד בראשה. בנוסף, גם חבר סיעתו יקיר שגב היה שותף לה. דרך - שיחה 12:32, 14 בנובמבר 2011 (IST)
replies: text: ::לגבי השאלה- ניר ברקת היא ממייסדי העמותה ועמד בראש הועד המנהל של העמותה עד שנבחר לראשות העיר ירושלים ועכשיו אין לו שום חלק בה.
יקיר שגב- היה אחד הסטודנטים המייסדים של העמותה. הוא עדין חבר הועד המנהל וכיום יושב בעיריית ירושלים ומחזיק בתיק צעירים ובתיק מזרח העיר.
אבל אני שואל שוב, היות ועבר כבר שבוע מתי העמותה תוכל לקבל ערך משלה בוויקיפדיה?
thread_title:  דיון חשיבות 2011